พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยเชียงใหม่พ.ศ. ๒๕๑๓ ภูมิพลอดุลยเดช ป.ร.ให้ไว้ ณ วันที่ ๒๐ พฤศจิกายน พ.ศ. ๒๕๑๓เป็นปีที่ ๒๕ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ลักษณะ ชนิดประเภทและส่วนประกอบของครุยวิทยฐานะและเข็มวิทยฐานะของมหาวิทยาลัยเชียงใหม่เสียใหม่ อาศัยอำนาจตามความในมาตรา๑๕๓ ของรัฐธรรมนูญแห่งราชอาณาจักรไทย กับมาตรา ๔๓ และมาตรา ๔๗แห่งพระราชบัญญัติมหาวิทยาลัยเชียงใหม่ พ.ศ. ๒๕๑๒ จึงทรงพระกรุณาโปรดเกล้า ฯให้ตราพระราชกฤษฎีกาขึ้นไว้ ดังต่อไปนี้ มาตรา ๑พระราชกฤษฎีกานี้เรียกว่า "พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยเชียงใหม่ พ.ศ.๒๕๑๓" มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา ๓ให้ยกเลิกพระราชกฤษฎีกาว่าด้วยปริญญา ครุยวิทยฐานะและเข็มวิทยฐานะของมหาวิทยาลัยเชียงใหม่พ.ศ.๒๕๑๒ มาตรา ๔ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยเชียงใหม่ ดังนี้ (๑) สาขาวิชาประวัติศาสตร์ สาขาวิชาภาษาไทยสาขาวิชาภาษาต่างประเทศแต่ละสาขาวิชา สาขาวิชาการสื่อสารมวลชน สาขาวิชาการบัญชีสาขาวิชาเศรษฐศาสตร์ สาขาวิชารัฐศาสตร์ สาขาวิชาบริหารธุรกิจสาขาวิชาบรรณารักษศาสตร์และสาขาวิชาศึกษาศาสตร์ที่ศึกษากระบวนวิชาการสอนวิชาภาษาไทยกระบวนวิชาการสอนวิชาภาษาต่างประเทศกระบวนวิชาการสอนวิชาสังคมศึกษาหรือกระบวนวิชาการสอนวิชาธุรกิจศิลป์ เป็นวิชาเอกมีปริญญาสามชั้น คือ (ก) ปริญญาเอกเรียกว่า "ศิลปศาสตรดุษฎีบัณฑิต" ใช้อักษรย่อว่า "ศศ.ด."ระบุชื่อสาขาวิชาในวงเล็บต่อท้าย (ข)ปริญญาโท เรียกว่า "ศิลปศาสตรมหาบัณฑิต" ใช้อักษรย่อว่า"ศศ.ม." ระบุชื่อสาขาวิชาในวงเล็บต่อท้าย (ค)ปริญญาตรี เรียกว่า "ศิลปศาสตรบัณฑิต" ใช้อักษรย่อว่า "ศศ.บ."ระบุชื่อสาขาวิชาในวงเล็บต่อท้าย (๒) สาขาวิชาจิตวิทยา สาขาวิชาภูมิศาสตร์สาขาวิชาสังคมวิทยาและมานุษยวิทยา สาขาวิชาเคมี สาขาวิชาคณิตศาสตร์สาขาวิชาชีววิทยา สาขาวิชาธรณีวิทยา สาขาวิชาฟิสิกส์ สาขาวิชาวิทยาศาสตร์การแพทย์สาขาวิชาพยาบาล สาขาวิชาเทคนิคการแพทย์ สาขาวิชาเกษตรศาสตร์และสาขาวิชาศึกษาศาสตร์ที่ศึกษากระบวนการสอนวิชาวิทยาศาสตร์กระบวนวิชาการสอนวิชาคณิตศาสตร์หรือกระบวนวิชาการสอนวิชาเกษตรศาสตร์ เป็นวิชาเอกมีปริญญาสามชั้น คือ (ก) ปริญญาเอกเรียกว่า "วิทยาศาสตรดุษฎีบัณฑิต" ใช้อักษรย่อว่า "วท.ด"ระบุชื่อสาขาวิชาในวงเล็บต่อท้าย (ข) ปริญญาโทเรียกว่า "วิทยาศาสตรมหาบัณฑิต" ใช้อักษรย่อว่า "วท.ม."ระบุชื่อสาขาวิชาในวงเล็บต่อท้าย (ค) ปริญญาตรีเรียกว่า "วิทยาศาสตรบัณฑิต" ใช้อักษรย่อว่า "วท.บ."ระบุชื่อสาขาวิชาในวงเล็บต่อท้าย (๓) สาขาวิชาแพทยศาสตร์ มีปริญญาสองชั้น คือ (ก) ปริญญาเอกเรียกว่า "แพทยศาสตรดุษฎีบัณฑิต" ใช้อักษรย่อว่า "พ.ด." (ข) ปริญญาตรีเรียกว่า "แพทยศาสตรบัณฑิต" ใช้อักษรย่อว่า "พ.บ." (๔) สาขาวิชาทันตแพทยศาสตร์ มีปริญญาสองชั้นคือ (ก) ปริญญาเอก เรียกว่า"ทันตแพทยศาสตรดุษฎีบัณฑิต" ใช้อักษรย่อว่า "ท.ด." (ข)ปริญญาตรี เรียกว่า "ทันตแพทยศาสตรบัณฑิต" ใช้อักษรย่อว่า"ท.บ." (๕) สาขาวิชาเภสัชศาสตร์ มีปริญญาสามชั้น คือ (ก) ปริญญาเอกเรียกว่า "เภสัชศาสตรดุษฎีบัณฑิต" ใช้อักษรย่อว่า "ภ.ด." (ข) ปริญญาโทเรียกว่า "เภสัชศาสตรมหาบัณฑิต" ใช้อักษรย่อว่า "ภ.ม." (ค) ปริญญาตรีเรียกว่า "เภสัชศาสตรบัณฑิต" ใช้อักษรย่อว่า "ภ.บ." มาตรา ๕ครุยวิทยฐานะของมหาวิทยาลัยเชียงใหม่ มีสามชั้น คือ (๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุม ยาวเหนือข้อเท้า ประมาณ ๑๕ เซนติเมตร หลังจีบ ตัวเสื้อผ่าอกตลอดมีแถบกำมะหยี่สีดำ กว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อ แขนกว้างยาวตกข้อมือ ปลายแขนรวบติดข้อมือตอนกลางแขนทั้งสองข้างมีแถบกำมะหยี่สีดำกว้าง ๕ เซนติเมตรจำนวนสามแถบติดเรียงกันระยะห่าง ๕ เซนติเมตร มีผ้าคล้องคอด้านนอกทำด้วยผ้าหรือแพรสีดำเช่นเดียวกับเสื้อ ด้านในทำด้วยผ้าหรือแพรสีม่วงมีแถบกำมะหยี่ประจำสาขาวิชากว้าง ๘ เซนติเมตร ทาบรอบคอปลายนอกของผ้าคล้องคอขลิบด้วยผ้าหรือแพรสีม่วงกว้าง ๑ เซนติเมตรประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตรทำด้วยผ้าหรือสักหลาดสีดำมีพู่ทำด้วยดิ้นทองยาว ๒๒ เซนติเมตร (๒) ครุยมหาบัณฑิตเช่นเดียวกับครุยดุษฎีบัณฑิตแต่แถบกำมะหยี่สีดำเย็บติดเป็นสาบกว้าง ๘ เซนติเมตร ต้นแขนกว้างปลายแขนแคบมีช่องสอดแขนออกที่ท้องแขนและทิ้งชายห้อยไม่มีแถบที่แขน หมวกมีพู่ทำด้วยไหมสีดำยาว ๒๒ เซนติเมตร (๓)ครุยแพทยศาสตรบัณฑิตและครุยทันตแพทยศาสตรบัณฑิตเช่นเดียวกับครุยมหาบัณฑิต (๔) ครุยบัณฑิต เช่นเดียวกับครุยมหาบัณฑิตแต่แถบกำมะหยี่สีดำที่เย็บติดเป็นสาบกว้าง ๖ เซนติเมตร แขนกว้างยาวถึงข้อมือ สีแถบกำมะหยี่ประจำสาขาวิชามีดังนี้ (๑)สาขาวิชาประวัติศาสตร์ สาขาวิชาภาษาไทย สาขาวิชาภาษาต่างประเทศแต่ละสาขาวิชาสาขาวิชาการสื่อสารมวลชน สาขาวิชาบรรณารักษศาสตร์และสาขาวิชาจิตวิทยา สีขาว (๒)สาขาวิชาการบัญชี สาขาวิชาเศรษฐศาสตร์ สาขาวิชารัฐศาสตร์ สาขาวิชาบริหารธุรกิจสาขาวิชาภูมิศาสตร์ และสาขาวิชาสังคมวิทยาและมานุษยวิทยา สีฟ้า (๓)สาขาวิชาเคมี สาขาวิชาคณิตศาสตร์ สาขาวิชาชีววิทยา สาขาวิชาธรณีวิทยาและสาขาวิชาฟิสิกส์ สีเหลือง (๔)สาขาวิชาวิทยาศาสตร์การแพทย์ สีเขียวตองอ่อน (๕)สาขาวิชาพยาบาล สีแดดคล้ำ (๖)สาขาวิชาเทคนิคการแพทย์ สีน้ำเงินอ่อน (๗)สาขาวิชาเกษตรศาสตร์ สีเหลืองข้าวโพด (๘)สาขาวิชาศึกษาศาสตร์ สีฟ้าอ่อน (๙)สาขาวิชาแพทยศาสตร์ สีเขียว (๑๐) สาขาวิชาทันตแพทยศาสตร์ สีม่วงแก่ (๑๑) สาขาวิชาเภสัชศาสตร์ สีเขียวมะกอก มาตรา ๖เข็มวิทยฐานะของมหาวิทยาลัยเชียงใหม่สำหรับผู้ได้รับปริญญา มีลักษณะเป็นรูปสี่เหลี่ยมผืนผ้าปลายด้านล่างมนทำด้วยโลหะ พื้นลงยาสีม่วง ขอบโดยรอบเป็นสีทองมีตรามหาวิทยาลัยอยู่ตรงกลาง สำหรับชาย ขนาด ๑.๕ x ๓เซนติเมตร หญิง ขนาด ๑.๕ x ๒.๕ เซนติเมตร มาตรา ๗ให้มหาวิทยาลัยเชียงใหม่จัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่าง มาตรา ๘ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจร นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้คือ เนื่องจากมหาวิทยาลัยเชียงใหม่ได้กำหนดให้มีการสอนสาขาวิชาบริหารธุรกิจสาขาวิชาบรรณารักษศาสตร์ สาขาวิชาวิทยาศาสตร์การแพทย์และสาขาวิชาทันตแพทยศาสตร์ขึ้น และมีนักศึกษาสอบไล่ได้ครบทุกกระบวนวิชาตามหลักสูตรแล้วแต่ยังไม่มีพระราชกฤษฎีกากำหนดว่า สาขาวิชาเหล่านี้จะมีปริญญาชั้นใดและจะใช้อักษรย่อสำหรับสาขาวิชาเหล่านี้แต่อย่างใด กับจะจัดให้มีครุยวิทยฐานะและเข็มวิทยฐานะเป็นเครื่องหมายแสดงวิทยฐานะของผู้ได้ปริญญาดังกล่าวอย่างใดนักศึกษาที่สำเร็จการศึกษาสาขาวิชาดังกล่าวไว้อาจรับปริญญาได้จึงจำเป็นต้องประกาศใช้พระราชกฤษฎีกาในเรื่องนี้ที่ได้แก้ไขเพิ่มเติมให้ครอบคลุมถึงสาขาวิชาดังกล่าวโดยยกเลิกพระราชกฤษฎีกาฉบับเดิมเสีย เพ็ญพร/พิมพ์/แก้ไข ๓๐/๑๐/๔๕ [๑]ราชกิจจานุเบกษาเล่ม / ตอนที่๑๑๐/ หน้า ๘๒๔ / ๒๔ พฤศจิกายน ๒๕๑๓